title: Ujiwa dem oretlik (suterot)
text: Albrecht Dürer is Michele Angelo is Holbein is Callot is Goya va rotokeem ke sinafa decemda isu guga al klecanyad. Batse yon meawalkolaf grabom, izvafu bu dem volrotaklena voda, tid ; va roka va bralara va eepteem ke selt isu tulebara kev min, pu yambik me dameú ; voxen kas koncoba arafa gu mallingera va kovudara is dratcera dure me krulder ? Koe bat suteroteem va yon bula dem volmiltekuca, tucavan gan fitc is gesta, va zijnafa is bursiafa vola lodam pizakiraf gomilik lodalbá. Bata robokar ise lajudewelder, vols ban kovudar, ise vudera me griketsar volse tulopoar.